Dňa 9.11.2017 zasadal v B. Bystrici VV SsFZ, ktorý okrem iných:

**Vzal na vedomie:**

- informácie podané predsedom SsFZ o činnosti a rozhodnutiach vyšších futbalových orgánov,

- informatívne správy predsedov riadiacich komisií ŠTK a KM o predbežnom zhodnotení priebehu jesennej časti súťažného ročníka 2017/2018, ako aj správy o ich činnosti v uvedenom období,

- správy o činnosti DK a KR SsFZ,

- predložené rozpočty TMK a KR SsFZ,

- informatívnu správu predsedu TMK o príprave doškoľovacieho seminára trénerov súťaží SsFZ, ako aj informáciu o pripravovaných školeniach trénerov,

- informácie o príprave, resp. predbežných ankiet – vyhodnotenie 11-tky SsFZ za rok 2017, najúspešnejších trénerov (dospelí, ÚTM, mládež) za rok 2017 ako i anketu rozhodca a asistent rozhodcu v súťažiach SsFZ za rok 2017, ktoré budú slávnostne vyhlásené v B. Bystrici 5.1.2018.

**Prerokoval:**

- doplnenie Stanov SsFZ,

- prípravu slávnostného vyhlásenia XXIII. ročníka ankety 11-tka SsFZ za rok 2017,15. ročník najúspešnejších trénerov SsFZ a 3. ročník ankety rozhodcu a asistenta rozhodcu v súťažiach SsF a s ním spojeného spoločenského večera a prijal opatrenia,

- Zaoberal sa prípravu volebnej Konferencie SsFZ.

**Schválil:**

- Návrh na doplnenie stanov SsFZ, čl. 38, ods. 2e:

Doterajšie znenie:

e) volí delegátov na Konferenciu SFZ zo SsFZ troch delegátov za Banskobystrický kraj

a troch za Žilinský kraj mimo predsedov ObFZ.

Nové znenie:

e) volí delegátov na Konferenciu SFZ zo SsFZ troch delegátov za Banskobystrický kraj, troch

za Žilinský kraj a ich náhradníkov, mimo predsedov ObFZ.

Uvedený návrh na doplnenie Stanov SsFZ bude predložený delegátom Konferencie SsFZ,

- kandidátku VV SsFZ na funkcie volebné konferenciou a VV SsFZ,

- prerozdelenie príspevku z projektu „vybrané FK“, ktorý bol pôvodne podmienečne pridelený pre FK Stráža, nasledovne: FK Strečno 1.000 €, TJ Višňové 1.000 €. Prostriedky budú prevedené na účty FK uvedené v ISSF. Uvedené FK, tak ako aj ostatní prijímatelia prostriedkov z uvedeného projektu v roku 2017 predložia vyúčtovanie príspevku najneskôr do 15. januára 2018 v zmysle „Pravidiel pre rozdelenie a vyúčtovanie finančných prostriedkov na podporu rozvoja mládežníckeho futbalu v podmienkach SsFZ – Vybrané FK“ (umiestnené na stránke SsFZ v časti DOKUMENTY).